ΠΕΡΙΕΧΟΜΕΝΑ
ΠΡΟΕΔΡΙΚΑ ΔΙΑΤΑΓΜΑΤΑ
21. Τροποποίηση του π.δ. 38/2010 «Προσαρμογή
της ελληνικής νομοθεσίας στην Οδηγία 2005/36/
ΕΚ του Ευρωπαϊκού Κοινοβουλίου και του Συμβουλίου της 7ης Σεπτεμβρίου 2005, σχετικά με
την αναγνώριση των επαγγελματικών προσόντων, και άλλες διατάξεις» (Α’ 78).
22. Τροποποίηση διατάξεων των π.δ.  100/2003
(Α’ 94) και 211/2005 (Α’ 254).
ΠΡΟΕΔΡΙΚΑ ΔΙΑΤΑΓΜΑΤΑ
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 21
(1)
Τροποποίηση του π.δ. 38/2010 «Προσαρμογή της
ελληνικής νομοθεσίας στην Οδηγία 2005/36/ΕΚ
του Ευρωπαϊκού Κοινοβουλίου και του Συμβουλίου της 7ης Σεπτεμβρίου 2005, σχετικά με την
αναγνώριση των επαγγελματικών προσόντων,
και άλλες διατάξεις» (Α’ 78).
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Των άρθρων 3 και 4 του ν. 1338/1983 «Εφαρμογή
του κοινοτικού δικαίου» (Α’ 34), όπως ισχύουν,
β) του άρθρου δεύτερου του ν. 2077/1992 «Κύρωση
της Συνθήκης για την Ευρωπαϊκή Ένωση και των σχετικών πρωτοκόλλων και δηλώσεων που περιλαμβάνονται
στην Τελική Πράξη» (Α’ 136),
γ) του άρθρου δεύτερου του ν. 3671/2008 «Κύρωση της Συνθήκης της Λισσαβώνας που τροποποιεί τη
Συνθήκη για την Ευρωπαϊκή Ένωση, τη Συνθήκη περί
ιδρύσεως της Ευρωπαϊκής Κοινότητας και ορισμένες
συναφείς πράξεις» (Α’ 129),
δ) του π.δ.  38/2010, «Προσαρμογή της ελληνικής
νομοθεσίας στην Οδηγία 2005/36/ΕΚ του Ευρωπαϊκού
Κοινοβουλίου και του Συμβουλίου της 7ης Σεπτεμβρίου
2005, σχετικά με την αναγνώριση των επαγγελματικών
προσόντων, και άλλες διατάξεις» (Α’ 78) και
ε) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Την απόφαση (ΕΕ) 2020/135 του Συμβουλίου της
30ής Ιανουαρίου 2020 σχετικά με τη σύναψη της συμφωνίας για την αποχώρηση του Ηνωμένου Βασιλείου
της Μεγάλης Βρετανίας και της Βόρειας Ιρλανδίας από
την Ευρωπαϊκή Ένωση και την Ευρωπαϊκή Κοινότητα
Ατομικής Ενέργειας (L 29/1).
3. Τη Συμφωνία για την αποχώρηση του Ηνωμένου
Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή
Κοινότητα Ατομικής Ενέργειας (L 29/7).
4. Το π.δ. 2/2024 «Διορισμός Υπουργών και Υφυπουργών» (Α’ 2).
5. Την 79/05.01.2024 κοινή απόφαση του Πρωθυπουργού και του Υπουργού Παιδείας, Θρησκευμάτων και
Αθλητισμού «Ανάθεση αρμοδιοτήτων στην Υφυπουργό Παιδείας, Θρησκευμάτων και Αθλητισμού, Ιωάννα
Λυτρίβη» (Β’ 69).
6. Το γεγονός ότι από τις διατάξεις του παρόντος δεν
προκαλείται δαπάνη σε βάρος του κρατικού προϋπολογισμού, όπως προκύπτει από την Φ.1/Γ/271/40332/
Β1/05.04.2023 εισήγηση του Προϊσταμένου της Γενικής
Διεύθυνσης Οικονομικών Υπηρεσιών του Υπουργείου
Παιδείας, Θρησκευμάτων και Αθλητισμού.
7. Την υπ’ αρ. 4/2024 γνωμοδότηση του Συμβουλίου
της Επικρατείας.
Με πρόταση των Υπουργών Εθνικής Οικονομίας και
Οικονομικών, Εξωτερικών, Εθνικής Άμυνας, Εσωτερικών,
Υγείας, Προστασίας του Πολίτη, Υποδομών και Μεταφορών, Περιβάλλοντος και Ενέργειας, Ανάπτυξης, Εργασίας
και Κοινωνικής Ασφάλισης, Δικαιοσύνης, Πολιτισμού,
Μετανάστευσης και Ασύλου, Κοινωνικής Συνοχής και
Οικογένειας, Αγροτικής Ανάπτυξης και Τροφίμων, Ναυτιλίας και Νησιωτικής Πολιτικής, Τουρισμού, Ψηφιακής
Διακυβέρνησης, Κλιματικής Κρίσης και Πολιτικής Προστασίας και της Υφυπουργού Παιδείας, Θρησκευμάτων
και Αθλητισμού, αποφασίζουμε:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΠΡΩΤΟ
Αρ. Φύλλου 56
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 56/16.04.2024
Άρθρο μόνο
Μεταβατική ρύθμιση για τους τίτλους τυπικής ανώτατης εκπαίδευσης της Μεγάλης Βρετανίας
Τροποποιείται το άρθρο 60, με τίτλο «Μεταβατικές Διατάξεις», του π.δ. 38/2010 (Α’  78) και προστίθεται παρ. 5 ως εξής:
«5. Ειδικά για τους κατόχους τίτλων τυπικής ανώτατης εκπαίδευσης που επιτρέπουν την πρόσβαση σε επάγγελμα
του Κεφαλαίου ΙΙΙ του Τίτλου ΙΙΙ και απονέμονται από ιδρύματα τυπικής ανώτατης εκπαίδευσης του Ηνωμένου Βασιλείου, κατόπιν φοίτησης σε προγράμματα σπουδών που έχουν εγκριθεί και έχουν εγγραφεί σε αυτά σπουδαστές έως
τις 31.12.2020, η άσκηση της σχετικής επαγγελματικής δραστηριότητας επιτρέπεται, κατόπιν πράξης αναγνώρισης
του τίτλου σπουδών από το ΑΤΕΕΝ, με εφαρμογή των διατάξεων της παρ. 3 του άρθρου 2 του παρόντος.».
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στoν Υπουργό Παιδείας, Θρησκευμάτων και Αθλητισμού αναθέτουμε τη δημοσίευση και εκτέλεση του παρόντος
διατάγματος.
Αθήνα, 11 Απριλίου 2024
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Εθνικής Οικονομίας
και Οικονομικών
ΚΩΝΣΤΑΝΤΙΝΟΣ ΧΑΤΖΗΔΑΚΗΣ
Εξωτερικών
ΓΕΩΡΓΙΟΣ ΓΕΡΑΠΕΤΡΙΤΗΣ
Εθνικής Άμυνας
ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ
Εσωτερικών
ΝΙΚΗ ΚΕΡΑΜΕΩΣ
Υφυπουργός Παιδείας,
Θρησκευμάτων και Αθλητισμού
ΙΩΑΝΝΑ ΛΥΤΡΙΒΗ
Υγείας
ΣΠΥΡΙΔΩΝ - ΑΔΩΝΙΣ ΓΕΩΡΓΙΑΔΗΣ
Προστασίας του Πολίτη
ΜΙΧΑΗΛ ΧΡΥΣΟΧΟΪΔΗΣ
Υποδομών και Μεταφορών
ΧΡΗΣΤΟΣ ΣΤΑΪΚΟΥΡΑΣ
Περιβάλλοντος και Ενέργειας
ΘΕΟΔΩΡΟΣ ΣΚΥΛΑΚΑΚΗΣ
Ανάπτυξης
ΚΩΝΣΤΑΝΤΙΝΟΣ ΣΚΡΕΚΑΣ
Εργασίας και
Κοινωνικής Ασφάλισης
ΔΟΜΝΑ - ΜΑΡΙΑ ΜΙΧΑΗΛΙΔΟΥ
Δικαιοσύνης
ΓΕΩΡΓΙΟΣ ΦΛΩΡΙΔΗΣ
Πολιτισμού
ΣΤΥΛΙΑΝΗ ΜΕΝΔΩΝΗ
Μετανάστευσης και Ασύλου
ΔΗΜΗΤΡΙΟΣ ΚΑΙΡΙΔΗΣ
Κοινωνικής Συνοχής
και Οικογένειας
ΣΟΦΙΑ ΖΑΧΑΡΑΚΗ
Αγροτικής Ανάπτυξης
και Τροφίμων
ΕΛΕΥΘΕΡΙΟΣ ΑΥΓΕΝΑΚΗΣ
Ναυτιλίας
και Νησιωτικής Πολιτικής
ΧΡΗΣΤΟΣ ΣΤΥΛΙΑΝΙΔΗΣ
Τουρισμού
ΟΛΓΑ ΚΕΦΑΛΟΓΙΑΝΝΗ
Ψηφιακής Διακυβέρνησης
ΔΗΜΗΤΡΙΟΣ ΠΑΠΑΣΤΕΡΓΙΟΥ
Κλιματικής Κρίσης
και Πολιτικής Προστασίας
ΒΑΣΙΛΕΙΟΣ ΚΙΚΙΛΙΑΣ
Ι
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 22
(2)
Τροποποίηση διατάξεων των π.δ.  100/2003
(Α’ 94) και 211/2005 (Α’ 254).
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Των περ. στ και θ της παρ. 1 του άρθρου 11 του
ν. 1481/1984 «Οργανισμός Υπουργείου Δημόσιας Τάξης» (Α’ 152), όπως αυτό αντικαταστάθηκε με το άρθρο
1 παρ. 1 του ν. 1590/1986 (Α’ 49),
β) της παρ. 1 του άρθρου 28 του ν. 2800/2000 «Αναδιάρθρωση Υπηρεσιών Υπουργείου Δημόσιας Τάξης,
σύσταση Αρχηγείου Ελληνικής Αστυνομίας και άλλες
διατάξεις» (Α’ 41),
γ) της παρ. 2 του άρθρου 5 του ν. 3103/2003 «Έκδοση διαβατηρίων από την Ελληνική Αστυνομία και άλλες
διατάξεις» (Α’ 23),
δ) της παρ. 1 του άρθρου 39 του ν. 4249/2014 «Αναδιοργάνωση της Ελληνικής Αστυνομίας, του Πυροσβε-
στικού Σώματος και της Γενικής Γραμματείας Πολιτικής
Προστασίας, αναβάθμιση Υπηρεσιών του Υπουργείου
Δημόσιας Τάξης και Προστασίας του Πολίτη και ρύθμιση
λοιπών θεμάτων αρμοδιότητας Υπουργείου Δημόσιας
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 56/16.04.2024
Τάξης και Προστασίας του Πολίτη και άλλες διατάξεις»
(Α’ 73),
ε) του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133).
2. Το γεγονός ότι, όπως προκύπτει από την υπ’ αρ.
8000/1/2024/17-α’ από 15/02/2024 εισήγηση του Προϊσταμένου της Γενικής Διεύθυνσης Οικονομικών Υπηρε-
σιών και Επιτελικού Σχεδιασμού του Υπουργείου Προστασίας του Πολίτη, από τις διατάξεις του παρόντος
δεν προκαλείται οικονομική επιβάρυνση σε βάρος των
πιστώσεων του Τακτικού Προϋπολογισμού Εξόδων του
Υπουργείου Προστασίας του Πολίτη.
3. Την υπ’ αρ. 29/2024 γνωμοδότηση του Συμβουλίου
της Επικρατείας.
Με πρόταση του Υπουργού Προστασίας του Πολίτη,
αποφασίζουμε:
Άρθρο 1
Τροποποίηση διατάξεων του π.δ. 100/2003
1. Η παρ. 6 του άρθρου 2 του π.δ. 100/2003 αντικαθίσταται ως εξής:
«6. Ως Υπηρεσίες δυσμενούς διαβίωσης θεωρούνται
οι παρακάτω Υπηρεσίες:
α. Η Διεύθυνση Αστυνόμευσης Αγίου Όρους και οι
υφιστάμενες αυτής Υπηρεσίες.
β. Τα Αστυνομικά Τμήματα: Εχίνου της Διεύθυνσης
Αστυνομίας Ξάνθης, Σαμοθράκης της Διεύθυνσης
Αστυνομίας Αλεξανδρούπολης, Πρεσπών της Διεύθυνσης Αστυνομίας Φλώρινας, Νεστορίου της Διεύθυνσης
Αστυνομίας Καστοριάς, Πωγωνίου και Βορείων Τζουμέρκων της Διεύθυνσης Αστυνομίας Ιωαννίνων, Αγράφων
της Διεύθυνσης Αστυνομίας Ευρυτανίας, Μεγίστης και
Σύμης της Α’ Διεύθυνσης Αστυνομίας Δωδεκανήσου,
Σφακίων της Διεύθυνσης Αστυνομίας Χανίων, Παξών
της Διεύθυνσης Αστυνομίας Κέρκυρας, Κυθήρων της
Διεύθυνσης Αστυνομίας Πειραιώς και Εμπέσου της Διεύθυνσης Αστυνομίας Ακαρνανίας.
γ. Τα Τμήματα Συνοριακής Φύλαξης: Μαστοροχωρίων,
Α’ και Β’ Δελβινακίου και Άνω Πωγωνίου της Διεύθυνσης
Αστυνομίας Ιωαννίνων, Νεστορίου, Μεσοποταμίας και
Κορεστίων της Διεύθυνσης Αστυνομίας Καστοριάς, Κρυσταλλοπηγής και Πρεσπών της Διεύθυνσης Αστυνομίας
Φλώρινας.
δ. Οι Αστυνομικοί Σταθμοί: Μύκης της Διεύθυνσης
Αστυνομίας Ξάνθης, Οργάνης της Διεύθυνσης Αστυνομίας Ροδόπης, Μικρού Δερείου της Διεύθυνσης Αστυ-
νομίας Αλεξανδρούπολης, Οθωνών της Διεύθυνσης
Αστυνομίας Κέρκυρας, Αγίου Ευστρατίου της Διεύθυνσης Αστυνομίας Λέσβου, Αντικυθήρων της Διεύθυνσης
Αστυνομίας Πειραιώς, Ανάφης, Σικίνου, Φολεγάνδρου
και Κουφονησίων της Διεύθυνσης Αστυνομίας Κυκλάδων, Φούρνων - Κορσέων, Ευδήλου και Αγαθονησίου της
Διεύθυνσης Αστυνομίας Σάμου, Οινουσσών και Ηρωικής
Νήσου Ψαρών της Διεύθυνσης Αστυνομίας Χίου, Τήλου,
Λειψών, Ολύμπου, Ηρωικής Νήσου Κάσου και Χάλκης της
Α’ Διεύθυνσης Αστυνομίας Δωδεκανήσου, Ερεικούσσης
της Διεύθυνσης Αστυνομίας Κέρκυρας, Ποταμού της Διεύθυνσης Αστυνομίας Πειραιώς, Γαύδου της Διεύθυνσης
Αστυνομίας Χανίων, Ψερίμου και Νισύρου της Β’ Διεύθυνσης Αστυνομίας Δωδεκανήσου, Οροπεδίου Λασιθίου
της Διεύθυνσης Αστυνομίας Λασιθίου, Πυρσόγιαννης
της Διεύθυνσης Αστυνομίας Ιωαννίνων, Φουρνά της
Διεύθυνσης Αστυνομίας Ευρυτανίας και Λιβαδίου της
Διεύθυνσης Αστυνομίας Λάρισας.
ε. Το Τμήμα Διαβατηριακού Ελέγχου Κρυσταλλοπηγής
της Διεύθυνσης Αστυνομίας Φλώρινας».
2. Η περ. β της παρ. 2 του άρθρου 3 του π.δ. 100/2003
αντικαθίσταται ως εξής:
«β. Για τα έτη υπηρεσίας και προϋπηρεσίας σε καθοριζόμενες από τις διατάξεις του παρόντος Υπηρεσίες, ο
αστυνομικός λαμβάνει τον ακόλουθο αριθμό μορίων:
(1) Για κάθε έτος υπηρεσίας από την ημερομηνία κατάταξης, ένα (1) μόριο.
(2) Για κάθε έτος υπηρεσίας σε Υπηρεσίες δυσμενούς
διαβίωσης, επιπλέον δύο (2) μόρια.
(3) Για κάθε έτος υπηρεσίας σε μία από τις Διευθύνσεις
Αστυνομίας: Κυκλάδων, Α’ και Β’ Δωδεκανήσου, Σάμου,
Χίου, Λέσβου, Καστοριάς, Αλεξανδρούπολης, Ορεστιάδας, Φλώρινας, Ροδόπης και Ξάνθης, επιπλέον δύο (2)
μόρια, εφόσον δεν συμπίπτει με τον τόπο συμφερόντων
του.
(4) Για κάθε εκπαιδευτικό έτος φοίτησης στις παραγωγικές Σχολές (Σχολή Αξιωματικών - Σχολή Αστυφυ-
λάκων), δύο (2) μόρια.
Το μικρότερο του εξαμήνου χρονικό διάστημα δεν
λαμβάνεται υπόψη, ενώ το μεγαλύτερο λογίζεται ως
έτος. Δεν λαμβάνει τα μόρια των ανωτέρω υποπεριπτώσεων 2 και 3 όποιος μετακινείται για οποιονδήποτε λόγο
από τις Υπηρεσίες αυτές για χρονικό διάστημα μεγαλύτερο του εξαμήνου.
(5) Για κάθε έτος υπηρεσίας εντός της εδαφικής αρμοδιότητας της Γενικής Αστυνομικής Διεύθυνσης Αττικής,
ο αστυνομικός λαμβάνει τον ακόλουθο αριθμό μορίων,
εφόσον δεν συμπίπτει με τον τόπο συμφερόντων του:
i) σε υπηρεσίες που εδρεύουν στην περιοχή μετάθεσης
της Γενικής Αστυνομικής Διεύθυνσης Αττικής, έως ένα
(1) μόριο,
ii) σε υπηρεσίες της Γενικής Αστυνομικής Διεύθυνσης
Αττικής, πλην των Επιτελείων, επιπλέον έως ένα (1) μόριο,
iii) στη Διεύθυνση Άμεσης Δράσης Αττικής, τη Διεύθυνση Αστυνομικών Επιχειρήσεων Αττικής, πλην των Επιτε-
λείων αυτών και στις Ομάδες Ειδικών Δράσεων (Ο.Ε.Δ.)
με την ονομασία «Δράση» και στις Ομάδες Πρόληψης
και Καταστολής Εγκληματικότητας (Ο.Π.Κ.Ε.) της Υποδιεύθυνσης Ειδικών Επιχειρησιακών Δράσεων της Διεύ-
θυνσης Ασφάλειας Αττικής, επιπλέον έως ένα (1) μόριο,
iv) στα Αστυνομικά Τμήματα Αγίου Παντελεήμονα,
Ακροπόλεως, Ασπροπύργου, Α’ Αχαρνών, Ελευσίνας,
Εξαρχείων, Ζεφυρίου, Καματερού, Κυψέλης, Μάνδρας Ειδυλλίας, Ομόνοιας, Πατησίων, Φυλής, Ωρωπού, επιπλέ-
ον έως δύο (2) μόρια,
v) στα Τμήματα Ασφάλειας Αγίου Παντελεήμονα,
Ακροπόλεως, Ασπροπύργου, Αχαρνών, Ελευσίνας, Εξαρχείων, Ζεφυρίου, Καματερού, Κυψέλης, Μάνδρας - Ειδυλ-
λίας, Ομόνοιας, Πατησίων, Φυλής, Ωρωπού, επιπλέον
έως δύο (2) μόρια.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος A’ 56/16.04.2024
Το χρονικό διάστημα της παραπάνω υποπερίπτωσης 5
υπολογίζεται με βάση τον πραγματικό χρόνο υπηρεσίας
του αστυνομικού στις αναφερόμενες σε αυτή Υπηρεσίες.
Για τον υπολογισμό των ετών υπηρεσίας της παρούσας
περίπτωσης, θεωρείται ότι αυτός υπηρετεί στο Σώμα ή
στην Υπηρεσία αυτή μέχρι την 31η Αυγούστου του έτους
υποβολής της αίτησης μετάθεσης».
3. Στο πρώτο εδάφιο της παρ. 4 του άρθρου 3 του
π.δ. 100/2003, μετά τη φράση «της συζύγου του» προστίθεται, με αναφορά στη νέα υποπερ. 5 της περ. β της
παρ. 2 του ίδιου άρθρου, το χωρίο «καθώς και τα μόρια
που λαμβάνει λόγω πλήρωσης των προϋποθέσεων των
υποπερ. 2, 3 και 5 της περ. β της παρ. 2 του άρθρου 3
του παρόντος», επέρχονται νομοτεχνικές βελτιώσεις και
η παρ. 4 διαμορφώνεται ως εξής:
«4.Τα μόρια που λαμβάνει ο αστυνομικός λόγω αποστάσεως από τον τόπο συμφερόντων του ή τον τόπο κατοικί-
ας λόγω εργασίας ή ασκήσεως επαγγέλματος της συζύγου
του, καθώς και τα μόρια που λαμβάνει λόγω πλήρωσης
των προϋποθέσεων των υποπερ. 2, 3 και 5 της περ. β της
παρ. 2 του άρθρου 3 του παρόντος, διαγράφονται μετά
την κοινοποίηση της διαταγής μετάθεσής του στην περιοχή μετάθεσης του τόπου συμφερόντων του, καθώς
και μετά την τυχόν ακύρωση της μετάθεσής του, κατόπιν
ευδοκίμησης της προσφυγής της παρ. 1 του άρθρου 18
του παρόντος. Μετά την ακύρωση της μετάθεσης, τα ανωτέρω τυχόν δικαιούμενα μόρια προσμετρώνται από την
1η Σεπτεμβρίου του έτους ακύρωσης της μετάθεσης».
Άρθρο 2
Τροποποίηση διατάξεων του π.δ. 211/2005
1. Στην παρ. 2 του άρθρου 3 του π.δ. 211/2005 προστίθεται περ. δ ως εξής:
«δ. Για κάθε έτος υπηρεσίας εντός της εδαφικής αρμοδιότητας της Γενικής Αστυνομικής Διεύθυνσης Αττικής, ο
ειδικός φρουρός λαμβάνει τον ακόλουθο αριθμό μορίων,
εφόσον δεν συμπίπτει με τον τόπο συμφερόντων του:
i) σε Υπηρεσίες που εδρεύουν στην περιοχή μετάθεσης
της Γενικής Αστυνομικής Διεύθυνσης Αττικής έως ένα
(1) μόριο,
ii) σε Υπηρεσίες της Γενικής Αστυνομικής Διεύθυνσης
Αττικής, πλην των Επιτελείων, επιπλέον έως ένα (1) μόριο,
iii) στη Διεύθυνση Άμεσης Δράσης Αττικής, τη Διεύθυνση Αστυνομικών Επιχειρήσεων Αττικής, πλην των Επιτε-
λείων αυτών και στις Ομάδες Ειδικών Δράσεων (Ο.Ε.Δ.)
με την ονομασία «Δράση» και στις Ομάδες Πρόληψης και
Καταστολής Εγκληματικότητας (Ο.Π.Κ.Ε.) της Υποδιεύθυνσης Ειδικών Επιχειρησιακών Δράσεων της Διεύθυνσης
Ασφάλειας Αττικής, επιπλέον έως ένα (1) μόριο,
iv) στα Αστυνομικά Τμήματα Αγίου Παντελεήμονα,
Ακροπόλεως, Ασπροπύργου, Α’ Αχαρνών, Ελευσίνας,
Εξαρχείων, Ζεφυρίου, Καματερού, Κυψέλης, Μάνδρας Ειδυλλίας, Ομονοίας, Πατησίων, Φυλής, Ωρωπού, επιπλέ-
ον έως δύο (2) μόρια,
v) στα Τμήματα Ασφάλειας Αγίου Παντελεήμονα,
Ακροπόλεως, Ασπροπύργου, Αχαρνών, Ελευσίνας, Εξαρχείων, Ζεφυρίου, Καματερού, Κυψέλης, Μάνδρας - Ειδυλ-
λίας, Ομονοίας, Πατησίων, Φυλής, Ωρωπού, επιπλέον
έως δύο (2) μόρια.
Το χρονικό διάστημα των παραπάνω υποπεριπτώσεων
υπολογίζεται με βάση τον πραγματικό χρόνο υπηρεσίας του ειδικού φρουρού στις αναφερόμενες σε αυτές
Υπηρεσίες. Για τον υπολογισμό των ετών υπηρεσίας της
παρούσας περίπτωσης, θεωρείται ότι αυτός υπηρετεί
στο Σώμα ή στην Υπηρεσία μέχρι την 31η Αυγούστου
του έτους υποβολής της αίτησης μετάθεσης».
2. Στο πρώτο εδάφιο της παρ. 5 του άρθρου 3 του
π.δ. 211/2005, μετά τη φράση «της συζύγου του» προστίθεται το χωρίο «καθώς και τα μόρια που λαμβάνει λόγω
πλήρωσης των προϋποθέσεων της περ. δ της παρ. 2 του
παρόντος» και η παρ. 5 διαμορφώνεται ως εξής:
«5. Τα μόρια που λαμβάνει ο ειδικός φρουρός λόγω
αποστάσεως από τον τόπο συμφερόντων του ή τον τόπο
κατοικίας λόγω εργασίας ή ασκήσεως επαγγέλματος της
συζύγου του, καθώς και τα μόρια που λαμβάνει λόγω
πλήρωσης των προϋποθέσεων της περ. δ της παρ. 2
του παρόντος, διαγράφονται μετά την κοινοποίηση της
διαταγής μετάθεσης του τόπου συμφερόντων του, καθώς και μετά την τυχόν ακύρωση της μετάθεσής του σε
οποιαδήποτε περιοχή μετάθεσης. Μετά την ακύρωση
της μετάθεσης, τα ανωτέρω τυχόν δικαιούμενα μόρια,
προσμετρώνται από την 1η Σεπτεμβρίου του έτους ακύρωσης της μετάθεσης».
Άρθρο 3
Έναρξη ισχύος
Η ισχύς του παρόντος διατάγματος αρχίζει από την 1η
Σεπτεμβρίου 2024.
Στον Υπουργό Προστασίας του Πολίτη αναθέτουμε τη
δημοσίευση και εκτέλεση του παρόντος διατάγματος.
Αθήνα, 11 Απριλίου 2024
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Ο Υπουργός Προστασίας του Πολίτη
ΜΙΧΑΗΛ ΧΡΥΣΟΧΟΪΔΗΣ

[Source: 20240100056.pdf | Tokens: 15176]